open-index/open-wikipedia-markdown huggingface dataset:
Lee Hyo-jung

**Lee Hyo-jung** (, s. 13. tammikuuta 1981 Busan) on eteläkorealainen entinen sulkapalloilija ja olympiavoittaja.

Lee osallistui urallaan kolmesti olympialaisiin. Ensimmäisen kerran hän oli mukana Sydneyn olympialaisissa 2000, jossa hän osallistui sekanelinpeliin ja naisten nelinpeliin. Nelinpeliin hän osallistui Yim Kyung-jinin parina. He voittivat ensimmäisellä kierroksella taiwanilaisparin Chen Li-chin-Tsai Hui-minin, mutta toisella kierroksella hävisivät tuleville olympiavoittajille, kiinalaisille Ge Feille ja Gu Junille suoraan erin 2–0. Sekanelinpelissä hän hävisi parinsa Lee Dong-soon kanssa ensimmäisen ottelun tanskalaisille Jon Holst-Christensenille ja Ann Jørgensenille. Ateenan olympialaisissa 2004 hän pelasi jälleen sekä naisten nelinpelissä että sekanelinpelissä. Nelinpeliin hän osallistui Hwang Yu-min parina. He eivät pelanneet ensimmäisellä kierroksella ja toisella kierroksella he voittivat taiwanilaiset Cheng Wen-hsingin ja Chien Yu-chinin. Puolivälierissä kiinalaispari Wei Yili-Zhao Tingting oli parempi erin 2–1. Sekanelinpeliin hän osallistui Kim Yong-hyunin parina. He hävisivät ensimmäisen ottelunsa tanskalaisille Jens Eriksenille ja Mette Schjoldagerille. Pekingin olympialaisissa hän pelasi nelinpelissä Lee Kyung-wonin parina. He voittivat ensimmäisessä ottelussa malesialaiset Wong Pei Ttyn ja Chin Eei Huin ja toisessa ottelussa singaporelaiset Jiang Yanmein ja Li Yujian. Välierissä Lee ja Lee voittivat japanialaiset Miyuki Maedan ja Satoko Suetsunan. Loppuottelussa he kohtasivat kiinalaisparin Du Jing-Yu Yangin, jotka olivat parempia erin 2–0. Sekanelinpelissä hän pelasi Lee Yong-daen parina. He voittivat ensimmäisellä kierroksella uusiseelantilaiset Craig Cooperin ja Renee Flavellin. Puolivälierissä eteläkorealaiset voittivat brittiläiset Nathan Robertsonin ja Gail Emmsin. Välierissä Lee ja Lee voittivat indonesialaiset Flandy Limpelen ja Vita Marissan. Loppuottelussa indonesialaispari Nova Widianto-Lilyana Natsir hävisi eteläkorealaisille erin 2–0.

Lee saavutti urallaan myös kaksi MM-pronssia. Ensimmäisen pronssin hän saavutti vuonna 2005 nelinpelistä ja toisen vuonna 2009 sekanelinpelistä. Hänellä on myös neljä Aasian-mestaruutta ja yhteensä yhdeksän mitalia Aasian-mestaruuskilpailuista.

Lee lopetti kilpailu-uransa voittamansa olympiakullan jälkeen. Hän on toiminut valmentajana kilpailu-uransa jälkeen.

## Lähteet
Gandalf Alfgeirsson

**Gandalf Alfgeirsson** on Snorri Sturlusonin kuningassaagoissa eli *[[Heimskringla]]ssa* esiintyvä Vingulmarkin kuningas. Hän taisteli Halvdan Mustaa vastaan pitääkseen hallussaan Vingulmarkin, josta hieman myöhemmin tuli Norjan kuningaskunnan osa. Gandalfilla oli kolme poikaa, joiden nimet olivat Hysing, Helsing ja Hake. Gandalfin pojat taistelivat Halvdania vastaan ja saivat tämän pakenemaan metsään erään taistelun päätteeksi. Myöhemmin Halvdan voitti Gandalfin pojat. Hysing ja Helsing kaatuivat taistelussa, mutta Hake pelastautui pakenemalla Alfheimiin.

## Lähteet
Beetamiproni

**Beetamiproni** (C10H11NO3) eli **''N''-bentsoyyli-β-alaniini** on aminohappojohdannaisiin kuuluva orgaaninen yhdiste. Sitä käytetään lääketieteessä karbapeneemien haittavaikutuksien vähentämiseksi.

## Ominaisuudet, käyttö ja valmistus
Huoneenlämpötilassa beetamiproni on väritöntä kiteistä ainetta, jolla on hapan maku. Aine liukenee veteen ja useaan orgaanisiin liottimeen kuten etanoliin, dietyylieetteriin, asetoniin ja kloroformiin. Beetamiproni estää karbapeneemien imeytymistä munuaistiehyeiden läpi munuaisiin. Tämän seurauksena niiden metabolia hidastuu, teho paranee ja haittavaikutukset munuaisille vähenee. Erityisesti beetamipronia käytetään yhdessä panipeneemin kanssa.

Beetamipronia valmistetaan 3-aminopropaanihapon ja bentsoyylikloridin välisellä reaktiolla.

## Lähteet
Konservatiivinen voima

**Konservatiivinen voima** on fysikaalinen voima, joka riippuu vain kappaleen paikasta ja jonka tekemä työ kappaleen siirtyessä tietystä paikasta toiseen on riippumaton kappaleen kulkemasta reitistä.
Minna Pajulahti

**Minna Pajulahti** (s. 4. toukokuuta 1981) on suomalainen fitness- ja voimaurheilija sekä valmentaja. Pajulahti kilpailee Women's Physique -sarjassa ammattilaisliitto IFBB Prossa. Hän on kilpaillut myös fitness-sarjassa sekä voimanostolajeissa. Pajulahdella on myös taustaa kilpacheerleadingissa ja joukkuevoimistelussa.

Minna Pajulahti voitti kultaa Masters Olympia fitness-kilpailusta vuonna 2023. Olympia on lajin arvostetuin kilpailu. Masters Olympia on yli 40-vuotiaille järjestetty kehonrakennuksen ja fitnessin Olympia kilpailu.  

Minna Pajulahti on tullut MS Olympia -kilpailun fitness-sarjassa kahdeksanneksi vuonna 2020. Yksikään toinen suomalainen ei tuolloin ollut pystynyt samaan.

Voimanostolajeissa Pajulahti on voittanut pienempien liittojen EM- ja MM-kultaa. Vuonna 2016 hän voitti Wadan ulkopuolisen WABDL-liiton maailmanmestaruuden penkkipunnerruksessa.

Pajulahti on valmentanut useita sekä kotimaisella että kansainvälisellä tasolla menestyneitä suomalaisia fitness- ja keholajien urheilijoita.

Syksyllä 2017 esitetyssä Gladiaattorit-sarjan uudessa versiossa Pajulahti oli yksi gladiaattoreista. Hänen gladiaattorinimensä oli Barbi.

Siiviliammatiltaan Pajulahti on lentoemäntä.

## Lähteet
Silent Night, Deadly Night 3: Better Watch Out!

**Jouluyö murhayö osa 3: Parasta Varoa!** on vuonna 1989 ensi-iltansa saanut yhdysvaltalainen kauhuelokuva. Se sai paljon negatiivisia arvosteluja, minkä takia se julkaistiin suoraan videolle. Se sai myöhemmin kaksi jatko-osaa, jotka eivät liity mitenkään kolmeen ensimmäiseen elokuvaan, ''Silent Night, Deadly Night 4: Initiation'' ja ''Silent Night, Deadly Night 5: The Toy Maker''.

## Juoni
Toisen elokuvan tapahtumien jälkeen, Ricky Caldwell (Bill Moseley) on nyt kooma-potilaana sairaalassa. Tri. Newbury (Richard Beymer) käyttää sokeana olevaa Laura Andersonia (Samantha Scully) yhteytenä Rickyyn. Myöhemmin kun testi epäonnistuu, Lauran isoveli Chris (Eric Da Re) hakee hänet sairaalasta ja he päättävät käydä heidän isoäitinsä luona. Sairaalassa hiippailee humalassa oleva joulupukiksi pukeutunut mies, joka myöhemmin vahingossa herättää Rickyn koomastaan, joka surmaa tämän ja myös erään sairaanhoitajan. Ricky on saanut yhteyden Lauraan ja alkaa seuraamaan tätä pitkän matkan halki hänen luokseen, aikomuksenaan tappaa tämä. Ricky joutuu myös tappaa matkallaan monia muita ihmisiä.   

## Näyttelijöitä

## Vastaanotto
Elokuvaa pidetään yhtenä tylsimmistä elokuvista ikinä. Arvostelijoiden mukaan elokuvassa tulee liian pitkiä kohtauksia ja myöskin huonoa näyttelyä.
Kaksivuotinen kasvi

**Kaksivuotinen kasvi** on kukkakasvi, jonka normaali elinikä on kaksi vuotta.  Ensimmäisen vuoden kasvukautena kaksivuotiset kasvit kasvattavat juuret, varren ja lehdet. Yleensä varsi jää lyhyeksi ja lehdet ovat matalalla maata vasten muodostaen ruusukkeen. Sen sijaan kasvi varastoi valmistamiaan aineita juureen tai maavarteen. Talven ajaksi kasvin maanpäälliset osat useimmiten lakastuvat, mutta joidenkin kaksivuotisten kasvien lehdet säilyvät talven yli. Seuraavana keväänä tai kesänä ne käyttävät varastoimansa aineet rakennusaineeksi, kasvattavat korkean varren, kukkivat ja valmistavat lopulta siemeniä. Yksivuotisten kasvien tavoin ne kukkivat vain kerran eläessään ja sen jälkeen kuolevat. Monet kaksivuotiset kasvit kukkivat lämpimässäkin ilmastossa vain, jos ne on välillä altistettu kylmälle.  Kaksivuotisia kasveja on huomattavasti vähemmän kuin yksi- tai monivuotisia kasveja.

## Kaksivuotiset viljelyskasvit
Viljelyskasveista kaksivuotisia ovat varsinkin monet juures- ja vihanneskasvit, kuten porkkana, punajuuri, lanttu, nauris ja kaalit. Juureskasvien kuitenkin annetaan kasvaa vain ensimmäisen kesän ajan, sillä seuraavana kesänä niiden juuret menettäisivät kaikki niihin kertyneet varastoaineet. Vain kasvatettaessa niitä siementen saamiseksi ne jätetään kasvamaan toiseksikin vuodeksi.  Kylmät säät kasvukauden alussa voivat kuitenkin joskus saada aikaan, että ne kukkivat jo ensimmäisenä vuotena. Siinä tapauksessa sato tulee yleensä käyttökelvottomaksi.

## Kaksivuotiset koristekasvit

Myös monet koristekasvit ovat kaksivuotisia. Ne kylvetään alkukesästä ja vasta loppukesästä taimet istutetaan.

## Esimerkkejä
Kaksivuotisia kasveja ovat muun muassa salkoruusu, sinirasti,  maariankello, kultalakka, alaskankleitonia, harjaneilikka, rohtosormustinkukka, karstaohdake, hohtopiikkiputki, syyssädekukka, illakko, kesäkuuruoho, harmaakäenkukka, puistolemmikki, kruunuohdake, myskisalvia, hopeatulikukka, purppuratulikukka ja tarhaorvokki. 

## Lähteet

## Aiheesta muualla
Maren Morris

**Maren Larae Morris**  (s. ) on yhdysvaltalainen countrylaulaja ja lauluntekijä. Oman tuotantonsa lisäksi hänet tunnetaan etenkin vuonna 2018 julkaistusta crossover-kappaleesta ”The Middle”, jonka hän teki Zeddin kanssa. 

Morris kasvoi Texasissa, lähellä Dallasia. Hän on laulanut 9–10-vuotiaasta, jolloin hän ymmärsi pitävänsä laulamisesta ja esiintymisestä. Omien laulujen kirjoittamisen hän aloitti 12-vuotiaana saatuaan isältään kitaran. Hän muutti 20-vuotiaana Nashvilleen, jossa hän aloitti uransa lauluntekijänä.

Morris solmi levytyssopimuksen Columbia Nashvillen kanssa vuonna 2015 ja hänen ensimmäinen levy-yhtiön kautta julkaistu albuminsa *Hero* julkaistiin 3. kesäkuuta 2016. Seuraavan albuminsa *Girl* Morris julkaisi 8. maaliskuuta 2019. Se debytoi Billboard 200 -listan sijalla neljä ja Billboard Top Country Albums -listan kärjessä.

Vuonna 2017 Morris voitti parhaan country-sooloesityksen Grammy-palkinnon kappaleellaan ”My Church”. Morris on ollut ehdolla Grammy-palkinnon saajaksi yhteensä kymmenen kertaa vuoteen 2020 mennessä.

Morris avioitui laulaja-lauluntekijä Ryan Hurdin kanssa vuonna 2018. Parilla on maaliskuussa 2020 syntynyt poika.

## Lähteet
Mirella Harju

**Mirella Harju** (s. 29. syyskuuta 1982)  on suomalainen uransa lopettanut maantiepyöräilijä.

Harju voitti maantiepyöräilyn maantieajon SM-kilpailuissa kultaa vuonna 2008.

## Lähteet
Greiz (piirikunta)

**Greizin piirikunta** () on piirikunta Saksan Thüringenin osavaltion itäosassa. Piirikunnan pinta-ala on 845,97 neliökilometriä ja väkiluku 98 159 asukasta. Pääkaupunki on Greiz.

Paikallishallinnollisesti piiri kuuluu Itä-Thüringenin suunnittelualueeseen ja on osa *Planungsgemeinschaft Ostthüringen*iä.
Hildburghausen (piirikunta)

**Hildburghausenin piirikunta** () on piirikunta Saksan Thüringenin osavaltion eteläosassa Frankenissa. Sitä ympäröivät pohjoisessa piiritön Suhlin kaupunki, koillisessa Ilm-Kreis, idässä kapea kaistale Saalfeld-Rudolstadtin piirikuntaa, idässä ja kaakossa Sonnebergin piirikunta, kaakossa ja etelässä Baijerin Coburgin piirikunta, etelässä Baijerin Haßbergen piirikunta, lounaassa Baijerin Rhön-Grabfeldin piirikunta sekä lännessä ja luoteessa Thüringenin Schmalkalden-Meiningenin piirikunta. Piirikunnan pinta-ala on 983,42 neliökilometriä ja väkiluku 63 553 asukasta. Pääkaupunki on Hildburghausen.

Paikallishallinnollisesti piiri kuuluu Lounais-Thüringenin suunnittelualueeseen ja on osa *Planungsgemeinschaft Südwestthüringen*iä.
Into You (Ariana Granden kappale)

**Into You** on yhdysvaltalaisartisti Ariana Granden kappale. Sen julkaisi Republic Records hänen kolmannen, Dangerous Woman-studioalbumin toisena singlenä 28. kesäkuuta 2016. Kappaleen ovat sanoittaneet Grande, Alexander Kronlund, Max Martin ja Ilya Salmanzadeh, joista kaksi viimeisintä myös tuottivat sen. "Into You" on lajityypiltään EDM ja house kappale, jonka instrumentaalit sisältävät "jyskyttävän diskobiitin, rennot synteet ja teräviä bassorumpubiittejä".

Julkaisun jälkeen kappaleesta on tullut kohtalainen menestys, sen saavutettua muun muassa Yhdysvaltain Billboard Hot 100-listan sijan 13., Britannian singlelistan sijan 14., Australian singlelistan sijan 11., sekä Uuden-Seelannin singlelistan sijan 9. Lisäksi kappale on päässyt singlelistan kymmenen parhaan joukkoon Argentiinassa, Guatemalassa ja Kreikassa sekä kahdenkymmenen parhaan joukkoon muun muassa Unkarissa, Irlannissa, Latviassa ja Slovakiassa. Kappale menestyi hyvin myös Japanissa, jossa se pääsi Japan Hot 100-listan sijalle 25. ja oli siellä viikon myydyin englanninkielinen kappale.

Kappaleelle on toteutettu Hannah Lux Davisin ohjaama musiikkivideo, joka julkaistiin 24. toukokuuta 2016. Video sai neljä ehdokkuutta vuoden 2016 MTV Music Awardsissa. Grande on esittänyt kappaleen livenä muun muassa vuoden 2016 Billboard Music Awardsissa, Yhdysvaltain The Voicen 10. tuotantokauden finaalissa, sekä vuoden 2016 Summertime Ball-tapahtumassa. "Into You" on mukana myös vuonna 2016 julkaistussa videopelissä Just Dance 2017.

## Lähteet
Ilm-Kreis

**Ilm-Kreis** () on piirikunta Saksan Thüringenin osavaltiossa Arnstadtin ja Ilmenaun suurkaupunkialueella, Erfurtin eteläpuolella. Piirikunta rajoittuu pohjoisessa Bundesautobahn 4:ään ja etelässä Thüringeninmetsän Rennsteigiin. Ilm-Kreisissä sijaitsee myös Thüringenin suurin teollisuusalue: Arnstadtin pohjoispuolen Erfurter Kreuz ja Ilmenaun teknillinen yliopisto. Alueen nimi tulee Ilm-joesta, joka virtaa piirikunnan läpi lounaasta koilliseen. Piirikunnan pääkaupunki on Arnstadt.

Ilm-Kreis perustettiin vuonna 1994 yhdistämällä pohjoinen Arnstadtin piirikunta ja eteläinen Ilmenaun piirikunta suunnilleen samaksi alueeksi, joka edellisellä oli ollut vuosina 1922-1952. Lähes puolet Ilm-Kreisin asukkaista asuu joko Arnstadtin tai Ilmenaun kaupungissa. Hyvän infrastruktuurin, kahden Bundesautobahn-yhteyden ja Erfurtin naapuruuden ansiosta Ilmin talous on yksi entisen Itä-Saksan vahvimmista. Paikallishallinnollisesti piiri kuuluu Keski-Thüringenin suunnittelualueeseen.
Mika Rämet

**Mika Pekka Rämet** (s. 21. maaliskuuta 1971 Oulu) on suomalainen lääkäri, joka toimii Tampereen yliopiston Rokotetutkimuskeskuksen johtajana ja  kokeellisen immunologian professorina. Hän on toiminut myös Oulun yliopiston lastentautiopin professorina. Häntä on haastateltu suomalaisissa tiedotusvälineissä rokoteasiantuntijana esimerkiksi sikainfluenssan ja covid-19-taudin torjuntaan liittyen. Rämet on tutkimusryhmineen onnistunut kehittämään esimerkiksi tuberkuloosia aiheuttavasta mykobakteerista seeprakaloilla toimivan infektiomallin, joka helpottaa tuberkuloositutkimista.

Rämet on valmistunut Oulun yliopistosta lääketieteen tohtoriksi vuonna 1998. Hänen englanninkielinen artikkeliväitöskirjansa (1998) oli otsikoitu *p53 response to carcinogen-induced DNA damage in cell cultures*. Nimitys Ouluun lasten soveltavan immunologian dosentiksi tuli vuonna 2003.

Rämeen saamiin tunnustuksiin lukeutuvat Suomalaisen Lääkäriseura Duodecimin nuoren tutkijan palkinto, Helena ja Niilo Hallman -palkinto sekä Anders Jahren nuoren tutkijan palkinto (2007).

## Lähteet

## Aiheesta muualla
*Mika Rämet (professori, kokeellinen immunologia) (tuni.fi)
*Mika Hämetin Google Scholar -profiili  (scholar.google.com)
*Viiden jälkeen - Klipit - Rokotetutkimuskeskuksen johtaja Mika Rämet koronavirusrokotteen kehittämisestä Viiden jälkeen -ohjelmassa: "Maltti on valttia" (video, 9.4.2020)  (mtv.fi)
Dangerous Woman (kappale)

**Dangerous Woman** on yhdysvaltalaisartisti Ariana Granden kappale. Sen julkaisi Republic Records hänen kolmannen, Dangerous Woman-studioalbumin johdantosinglenä 11. maaliskuuta 2016. Kappaleen ovat sanoittaneet Max Martin, Johan Carlsson ja Ross Golan, joista kaksi ensimmäistä myös tuottivat sen. "Dangerous Woman" on lajityypiltään pop ja R&B-kappale, jossa on stadionrock tyylinen kertosäe.

Kappale oli julkaisunsa jälkeen myyntimenestys Yhdysvalloissa, jossa se pääsi ensimmäisellä listaviikolla Billboard Hot 100-listan sijalle 10. Tämä teki Grandesta kyseisen listan ensimmäisen artistin, jonka kolmen peräkkäisen studioalbumin johdantosinglet ovat päässeet listan kymmenen parhaan joukkoon ensimmäisellä listaviikolla. Siitä tuli samalla Granden uran viides single, joka on päässyt kymmenen parhaan joukkoon edellä mainitulla listalla. Kappaleen parhain sijoitus Billboard Hot 100 -listalla oli lopulta yhdennellätoista listaviikolla saavutettu sija 8. "Dangerous Woman" menestyi kohtalaisesti myös Euroopassa, jossa se pääsi singlelistan kahdenkymmenen parhaan joukkoon muun muassa Italiassa, Kreikassa, Skotlannissa, Slovakiassa ja Tšekissä.

Kappale on myynyt julkaisunsa jälkeen Kanadassa ja Yhdysvalloissa kolminkertaista platinaa, yhteenlasketun myynnin ollessa 1 330 000 kopiota.

## Lähteet
Kyffhäuserkreis

**Kyffhäuserkreis** () on piirikunta Saksan Thüringenin osavaltion pohjoisosassa. Sitä ympäröivät pohjoisessa Nordhausenin piirikunta ja Saksi-Anhaltin Mansfeld-Südharzin piirikunta, idässä Saksi-Anhaltin Saalekreis ja Burgenlandkreis, etelässä Sömmerdan piirikunta ja Unstrut-Hainich-Kreis sekä lännessä Thüringenin Eichsfeldin piirikunta. Piirikunnan pinta-ala on 1 936,91 neliökilometriä ja väkiluku 75 009 asukasta. Pääkaupunki on Sondershausen.

Kyffhäuserkreisissä sijaitsevat Sondershausenin linna ja kaivos ovat suosittuja turistikohteita. Mainitsemisen arvoisia ovat myös Wiehen Modelleisenbahn, Bad Frankenhausenin panoraamamuseo, Rottlebenin Barbarossan luolat ja Kyffhäuserin muistomerkki.
Nordhausen (piirikunta)

**Nordhausenin piirikunta** () on piirikunta Saksan Thüringenin osavaltiossa. Piirikunnan pinta-ala on 713,9 neliökilometriä ja väkiluku 83 822 asukasta. Pääkaupunki on Nordhausen.

Itä-Saksassa vuonna 1952 perustettu Nordhausenin piirikunta oli yhdenmukainen nykypäivän Nordhausenin piirikunnan kanssa. Vuosina 1816-1952 suurin osa alueesta kuului Grafschaft Hohensteinin piirikuntaan.
Carina Kirssi

**Carina Kirssi** (s. 1. elokuuta 1976)  on suomalainen uransa lopettanut maantiepyöräilijä.

Kirssi voitti maantiepyöräilyn maantieajon SM-kilpailuissa kultaa vuosina 2009 ja 2010.

## Lähteet
Maaria Siren

**Maaria Siren** (s. 22. heinäkuuta 1977)  on suomalainen uransa lopettanut maantiepyöräilijä.

Siren voitti maantiepyöräilyn maantieajon SM-kilpailuissa kultaa vuonna 2003.

## Lähteet
Side to Side

**Side to Side** on yhdysvaltalaisartisti Ariana Granden kappale, jolla vierailee myös yhdysvaltalaisräppäri Nicki Minaj. Sen julkaisi Republic Records Granden kolmannen, Dangerous Woman-studioalbumin kolmantena singlenä 30. elokuuta 2016. Kappaleen ovat sanoittaneet Grande, Savan Kotecha, Alexander Kronlund, Minaj, Max Martin sekä Ilya Salmanzadeh, joista kaksi viimeisintä myös tuottivat sen. "Side to Side" on lajityypiltään reggae-popkappale, joka sisältää myös Minajin esittämiä sanoja.

"Side to Side" oli myyntimenestys julkaisunsa jälkeen, sen päästyä sekä Yhdysvaltain Billboard Hot 100-listan että Britannian singlelistan sijalle 4. Kappale saavutti myös Kanadan Canadian Hot 100-listan sijan 4., Australian singlelistan sijan 3., sekä Uuden-Seelannin singlelistan sijan 2. Siitä tuli myös Granden toinen single joka on saavuttanut Yhdysvaltain Mainstream Top 40-listan kärjen. Huhtikuussa 2018 kappaletta oli myyty Yhdysvalloissa 1.1 miljoonaa kopiota ja se myi siellä nelinkertaista platinaa.

Kappaleelle toteutettu Hannah Lux Davisin ohjaama musiikkivideo koki ensiesityksensä yhdysvaltalaisen vaatebrändi Guessin nettisivulla 28. elokuuta 2016. Videolla nähdään Grande kuntosalilla, sekä pitämässä Minajin kanssa hauskaa saunassa paidattomien miesten keskellä. Video sai ehdokkuuden vuoden 2017 MTV Video Music Awardsissa kategoriassa "Paras koreografia". Grande ja Minaj ovat esittäneet kappaleen livenä vuoden 2016 MTV Video Music Awardsissa ja American Music Awardsissa. Grande on mainostanut kappaletta myös The Tonight Show Starring Jimmy Fallonissa ja The Ellen DeGeneres Showssa.

## Lähteet
Rolf Sievert

**Rolf Maximilian Sievert** (6. toukokuuta 1896 Tukholma – 3. joulukuuta 1966 Tukholma) oli ruotsalainen lääketieteellisen fysiikan tutkija, joka tutki varsinkin ionisoivan säteilyn biologisia vaikutuksia.

Sievert syntyi Tukholmassa, Ruotsissa. Hän toimi Ruotsin Radiumhemmetin fysiikan laboratorion johtajana vuosina 1924–1937. Hän teki uraaurtavaa työtä säteilyannosten mittaamisessa ja varsinkin mittausten käytössä syövän diagnosoinnissa ja hoidossa. Myöhemmin hän keskittyi tutkimaan sitä, mitä biologisia vaikutuksia on toistuvalla altistumisella pienille säteilyannoksille. Hän korosti myös säteilysuojelun merkitystä ja sitä, että oli tarpeen rajoittaa myös ammattilaisten altistumista säteilylle.  

Vuosina 1956–1962 hän toimi Kansainvälisen säteilysuojelukomission (ICRP) johtajana.  Vuosina 1958–1960 hän toimi myös Ionisoivan säteilyn vaikutusten tieteellisen komitean (UNSCEAR) johtajana.

Sievert keksi useita laitteita säteilyannosten mittaamiseen. Tunnetuin niistä on Sievertin kammio.

Vuonna 1979 kuudestoista yleinen paino- ja mittakonferenssi (CGPM) vahvisti ionisoivan säteilyn annosekvivalentin SI-yksikölle Rolf Sievertin mukaan nimen sievert ja tunnuksen Sv.

## Lähteet
Siobhan Dowd

**Siobhan Dowd** (4. helmikuuta 1960 – 21. elokuuta 2007) oli englantilainen lastenkirjailija. Hän kuoli kesken parhaan luomisvaiheensa vuonna 2007. Ennen hänen kuolemaansa rintasyöpään perustettiin hyväntekeväisyysjärjestö Siobhan Dowd Trust, joka käyttää kirjailijan tekijänoikeuspalkkiot heikossa asemassa olevien lasten lukutaitojen parantamiseen.

Dowdin ensimmäinen romaani oli *Swift Pure Cry* (2006). Se on kertomus teini-ikäisestä Corkin kreivikunnassa Irlannissa asuvasta tytöstä nimeltä Shell. Teos voitti vuoden 2007 Branford Boase -palkinnon ja Eilís Dillon -palkinnon. Dowdin toisen romaanin *London Eye Mystery* julkaisi David Fickling kesäkuussa 2007. Se voitti NASEN / TES -opetuksen erityistarpeiden lastenkirjapalkinnon ja oli ehdokkaana vuoden 2008 Carnegie-mitalin saajaksi. Sille myönnettiin Southwark-koulujen kirjapalkinto. Toukokuussa 2008 Dowd sai postuumisti 10&nbsp;000 euron arvoisen Vuoden Bisto -kirjapalkinnon *The London Eye Mystery* -teoksesta. Tammikuussa 2009 se voitti Salfordin lastenkirjapalkinnon, ja tammikuussa 2010 Dolly Grayn lastenkirjallisuuspalkinnon.

Kuolemansa aikaan Dowd oli valmistunut kaksi muuta romaania, jotka on sittemmin julkaistu. *Bog Child* (helmikuu 2008) voitti Carnegie-mitalin ja pääsi Guardian Award -luettelon. Se kertoo pojasta, joka löytää nuoren tytön ruumiin kaivaessaan turvetta 1980-luvulla Irlannissa. Toinen postuumi teos *Solace of the Road* (tammikuu 2009) valittiin ehdokkaaksi sekä Guardian-palkinnon saajaksi että Costa Book Award -kilpailun loppuvaiheeseen.

Dowd oli kehittänyt vähää ennen kuolemaansa vielä yhden idean: lastenromaanin nuoresta pojasta, joka oli selvillä äitinsä kuolemaanjohtavasta sairaudesta. Hän oli keskustellut siitä ja sopinut kirjoittavansa sen Walker Books -lehden toimittaja Denise Johnstone-Burtin kanssa, joka työskenteli myös tunnustetun *Chaos Walking* -trilogian kirjoittajan Patrick Nessin kanssa. Walker järjesti Nessin kirjoittamaan tarinan; myöhemmin Walker ja Ness järjestivät Jim Kayn tekemään siitä elokuvan. *A Monster Calls* (suom. *Hirviön kutsu*) julkaistiin toukokuussa 2011. Vuonna 2012 se voitti Carnegie-mitalin (Ness) vuoden parhaana lasten ja nuorten aikuisten kirjana. Elokuva *A Monster Calls* sai ensi-iltansa vuonna 2016.

## Lähteet

## Aiheesta muualla
*
Apollonios Tyroslainen

**Apollonios Tyroslainen** (, ) voi viitata seuraaviin:

* Apollonios Tyroslainen (vaikutti 50 eaa.), stoalainen filosofi
* *[[Apollonios Tyroslainen (kirja)|Apollonios Tyroslainen]]* (*Historia Apollonii regis Tyri*), myöhäisantiikin aikainen romaani
Bang My Head

**Bang My Head** on ranskalaisen DJ-tuottaja David Guettan kappale, jolla vierailevat myös australialaislaulaja Sia sekä yhdysvaltalaisräppäri Fetty Wap. Se julkaistiin Guettan kuudennen, Listen-studioalbumin uudelleenjulkaistun version toisena singlenä 30. lokakuuta 2015. "Bang My Head" on kokonaisuudessaan albumin seitsemäs singlejulkaisu. Kappaleen alkuperäinen versio sisälsi vain Sian esittämiä sanoja, mutta kappaleen toinen säe korvattiin lopulta Fetty Wapin esittämillä sanoilla.

"Bang My Head" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Alankomaissa, Belgiassa, Espanjassa, Isossa-Britanniassa, Israelissa, Itävallassa, Libanonissa, Norjassa, Ranskassa, Ruotsissa, Suomessa, Skotlannissa, Sveitsissä, Tšekissä, Uudessa-Seelannissa ja Venezuelassa. Lisäksi kappale on rikkonut Ranskassa timanttilevyrajan 250 000 myydyllä kopiolla ja se on myynyt kaksinkertaista platinaa Espanjassa ja Italiassa.

Kappaleelle on toteutettu myös musiikkivideo, joka julkaistiin 6. marraskuuta 2015. Videolla nähdään kun Guetta häviää pokeripelin ja unkarilaismalli Gabriella Kutin näyttelemä nainen astuu kehiin lyömään vetoa voitosta hevoskilpailun muodossa. Niin Sia kuin Fetty Wap kumpikaan eivät esiinny videolla.

## Lähteet
Janne Meriläinen

**Janne Meriläinen** on suomalainen uransa lopettanut pesäpalloilija. Meriläinen edusti Superpesiksessä pelannutta Nurmom Jymyä kaudet 2004-2007. Kaudella 2005 Meriläinen saavutti SM-hopeamitalin Nurmon Jymyn joukkueessa. Meriläinen pelasi urallaan 98 Superpesiksen runkosarjaottelua, joissa löi kolme kunnaria ja 25 tavallista juoksua, toi 23 juoksua ja keräsi 186 kärkilyöntiä. 43  pelamassaan Superpesiksen pudotuspeliottelussa Meriläinen löi yhden kunnarin ja kolme tavallista juoksua, toi yhdeksän juoksua ja keräsi 77 kärkilyöntiä. 14 pelaamassaan Superpesiksen karsintasarjan ottelussa Meriläinen löi kolme tavallista juoksua, toi kahdeksan juoksua ja keräsi 25 kärkilyöntiä.

## Lähteet
* http://www.pesiksenmaailma.fi/index.php/pelaajakortit?pelaajaid=1356&view=pelaajakortti
* https://www.pesis.fi/pesis-info/historia/mitalistit/
Herpyllis

**Herpyllis** () voi viitata seuraaviin:

* Herpyllis, Aristoteleen rakastajatar
* *[[Herpyllis (kirja)|Herpyllis]]*, antiikin kreikkalainen romaani
Herpyllis (kirja)

**Herpyllis** () oli antiikin kreikkalainen romaani. Se ei ole säilynyt nykyaikaan, mutta siitä tunnetaan yksi papyruskatkelma. Katkelma ajoittuu 100-luvun jaa. alkuun.

Katkelmassa romaanin pari, miespuolinen päähenkilö ja Herpyllis-niminen nainen, purjehtivat Kreetanmerellä eri laivoissa ja joutuvat eroon toisistaan myrskyn vuoksi. Kohtaus on kreikkalaisille romaaneille tyypillinen lukuun ottamatta sitä, että laivoja on kaksi. Juonesta ei tiedetä tämän enempää. Ei ole tietoa siitäkään, oliko kyseessä rakastava pari, kuten romaaneissa yleensä.

## Lähteet

## Kirjallisuutta

* *Herpyllis*. Teoksessa
Maasdamer

**Maasdamer** eli **maasdam** on hollantilainen, emmental-tyyppinen isoreikäinen juusto. Maasdamer on tehty lehmänmaidosta ja sen kypsytysaika on neljä viikkoa. Ensimmäinen maasdamtyyppinen juusto oli 1970-luvulla kehitetty leerdammer. Nimi maasdam keksittiin yleisnimeksi uudelle juustotyypille.

## Lähteet
Iolaos

**Iolaos** (, ) voi viitata seuraaviin:

* Iolaos, Herakleen veljenpoika, hahmo kreikkalaisessa mytologiassa
* Iollas tai Iolaos (k. n. 318 eaa.), Antipatroksen poika
* *[[Iolaos (kirja)|Iolaos]]*, antiikin kreikkalainen romaani
* *[[Iolaus (suku)|Iolaus]]*, perhosten suku
Iolaos (kirja)

**Iolaos** (, ) oli antiikin kreikkalainen romaani. Se ei ole säilynyt nykyaikaan, mutta siitä tunnetaan yksi papyruskatkelma (POx 3010).

Romaania on luonnehdittu koomis-realistiseksi. Se yhdistelee proosaa ja runomittaista tekstiä sekä yleviä ja alhaisia aiheita, ja muistuttaa tässä *[[Satyricon]]ia*. Erään teorian mukaan *Satyricon* voisi perustua tällaisten romaanien malliin kreikkalaisessa kirjallisuudessa. On myös ehdotettu, että *Satyriconilla* ja *Iolaoksella* olisi yhteinen edeltäjä; tai jopa, että *Iolaos* perustuisi *Satyriconiin*.

Romaanin katkelmassa esiintyy henkilö, joka on juuri vihitty Kybelen kulttiin, jossa papit olivat eunukkeja (*galloi*, yks. *gallos*). Hän keskustelee toisen, Iolaos-nimisen henkilön kanssa, ja kertoo tälle kultista. Iolaos on ilmeisesti tekeytynyt Kybelen eunukiksi päästäkseen siten lähestymään helpommin jotakuta neitoa, ja saanut ystävänsä vihkiytymään kulttiin oikeasti, jotta saisi häneltä huijaukseen tarvittavia tietoja.

Romaanin papyruskatkelma löytyi vuonna 1971. Se on ajoitettu 100-luvulle jaa., jolloin romaani olisi samalta ajalta tai jonkin verran varhaisempi.

## Lähteet

## Kirjallisuutta

* *Iolaus*. Teoksessa
Prinsessa Lalla Salma

**Prinsessa Lalla Salma** (arab. سلمى بناني‎) (s. 10. toukokuuta 1978) on Marokon kuninkaan Muhammad VI:n puoliso. Pari on ollut naimisissa vuodesta 2002 lähtien. *Lalla* on Pohjois-Afrikassa yleisesti käytetty titteli, jolla osoitetaan kunnioitusta itseään vanhempia tai aatelissukuisia naisia kohtaan. 

## Tausta
Lalla Salma, synnyinnimeltään **Salma Bennani**, syntyi vuonna 1978 Fèsin kaupungissa. Hänen isänsä oli ammatiltaan opettaja. Äiti kuoli Salman ollessa 3-vuotias.. Salma kasvoi kuitenkin Rabatissa, Qbibatin kaupunginosassa isoäitinsä luona. 

Salma on opiskellut tietojenkäsittelytieteitä l'Ecole Nationale Supérieure d'Informatique et d'Analyse des Systèmes -yliopistossa ja valmistui luokkansa priimuksena vuonna 2000.

## Avioliitto ja lapset
Salma ja prinssi Muhammad tapasivat ensimmäistä kertaa vuonna 1999. Pari meni naimisiin 21. maaliskuuta 2002.

Perinteistä poiketen Lalla Salma on ollut näkyvästi esillä. Perinteisesti Marokon kuninkaan puoliso on ollut hyvin näkymätön hahmo, jonka kuvia tai joskus jopa nimeä ei ole tuotu julkisuuteen..

Vuonna 2018 espanjalaislehdistön lähteiden mukaan Lalla Salma olisi eronnut puolisostaan. Prinsessa oli vetäytynyt julkisuudesta jo vuoden 2017 puolella, mutta Marokon hovi kiisti väitteet minkäänlaisesta erosta.

Lalla Salma on prinsessana nostanut esille mm. naisten kouluttautumismahdollisuuksia ja Afrikan HIV/AIDS-tilanteen. Lisäksi hän on perustanut syöpätutkimusta tukevan säätiön ja toiminut WHO:n hyväntahdonlähettiläänä  Prinsessa on myös hyvin maanläheinen: hän on miehensä tavoin ottanut yhteiskuvia ohikulkijoiden kanssa ja nostanut esille maan köyhien ongelmia.

## Kunnianosoituksia

*  Isabella Katolilaisen ritarikunta (Espanja, 2005)

## Lähteet
Bad Vibes Forever

**Bad Vibes Forever** on yhdysvaltalaisen rap-artisti XXXTentacionin neljäs studioalbumi, joka julkaistiin 6. joulukuuta 2019. Se on hänen toinen postuumi sooloalbuminsa ja viimeinen, joka on julkaistu hänen vuonna 2018 tapahtuneen kuolemansa jälkeen. Albumilla vierailevat muun muassa Lil Wayne, Blink-182, Tory Lanez, Stefflon Don, Mavado, Ky-Mani Marley, Rick Ross ja Vybz Kartel.

”Royalty” julkaistiin 19. heinäkuuta 2019 albumin johtavana singlenä. ”Hearteater” julkaistiin virallisesti 22. lokakuuta 2019. Sen tarkoitus oli alun perin kuulua XXXTentacionin toiselle studioalbumille *[[? (XXXTentacionin albumi)|?]]*. *Bad Vibes Forever* ei vastannut XXXTentacionin aikaisempien albumien menestystä, vaan se debytoi viidennellä sijalla Billboard 200 -listalla. Albumi sai samanlaisia arvosteluja niin kuin *[[Skins (albumi)|Skins]]*.

## Tausta

*Bad Vibes Forever* suunniteltiin alun perin XXXTentacionin esikoisalbumiksi, jonka julkaisupäivämäärä olisi ollut 31. lokakuuta 2016. XXXTentacion ilmoitti maaliskuun 2017 haastattelussa työstävänsä *Bad Vibes Forever* -albumin rinnalla toista albumiaan *[[17 (albumi)|17]]*. Jälkimmäinen julkaistiin hänen esikoisalbuminaan elokuussa 2017 ja sitä seurasi joulukuussa EP *A Ghetto Christmas Carol*. Samassa kuussa XXXTentacion ilmoitti, että hänen kolme seuraavaa albumiaan ovat nimiltään *?*, *Skins* ja *Bad Vibes Forever*.

XXXTentacionin toinen studioalbumi *?* julkaistiin maaliskuussa 2018. Se oli hänen viimeisin projektinsa, joka julkaistiin ennen hänen murhaansa 18. kesäkuuta 2018. Hänen ensimmäinen postuaalisesti julkaistu albuminsa, *Skins*, julkaistiin joulukuussa 2018.

## Julkaisu

XXXTentacionin murhan vuosipäivänä, 18. kesäkuuta 2019, hänen tiiminsä ilmoitti tulevasta albumista ja dokumentista, ja albumi olisi suunniteltu vuodeksi. *[[Billboard]]* vahvisti albumin nimen, *Bad Vibes Forever*, elokuussa 2019 ja julkaisupäivän syksylle 2019. Albumin todettiin sisältävän vierailijoita, kuten Stefflon Don, Lil Wayne, Lil Nas X, Trippie Redd, ​​Rick Ross ja Joey Badass. Lil Nas X:n sisältävää kappaletta ei kuitenkaan lisätty albumille, koska fanit eivät aluksi halunneet sitä albumille. Syynä tähän oli Lil Nas X:n aiempi twiitti hänen vanhalla Twitter-tilillään, mutta ongelma ratkaistiin heti albumin julkaisun jälkeen. Kappaleiden ”Hearteater” ja ”School Shooters”, jolla vierailee Lil Wayne, vahvistettiin olevan albumilla 25. elokuuta 2019.

*Bad Vibes Forever* -albumin ja XXXTentacionin samannimisen vaatelinjan teaseri julkaistiin hänen Instagram-tarinansa kautta 12. marraskuuta 2019. Videossa albumia kutsuttiin nimellä *Bad Vibes Forever, vol. 1* ja sitä kuvailtiin ”viimeiseksi albumiksi”.

XXXTentacionin äiti julkaisi 20. marraskuuta 2019 albumin kansikuvan sosiaalisessa mediassa. Hän ilmoitti, että albumi jota kutsutaan edelleen nimellä *Bad Vibes Forever*, on tulossa pian. Seuraava albumin traileri paljasti julkaisupäiväksi 6. joulukuuta 2019.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
The Greatest (kappale)

**The Greatest** on australialaisen laulaja-lauluntekijä Sian kappale, jolla vierailee myös yhdysvaltalaisräppäri Kendrick Lamar. Sen julkaisi RCA Records Sian seitsemännen, This Is Acting-studioalbumin kolmantena singlenä 7. syyskuuta 2016. "The Greatest" on elektropop ja trooppinen house kappale, jonka ovat sanoittaneet Sia, Greg Kurstin ja Lamar. Kappaleen tuotannosta vastasi Kurstin.

Kappaleelle on toteutettu myös Sian ja Daniel Askillin kuvaama musiikkivideo, jolla esiintyy amerikkalaistanssija Maddie Ziegler yhdessä 48 muun henkilön kanssa. Vaikka Sia itse ei ole kertonut videon juonen merkitystä, lukuisat mediatalot ovat arvelleet sen toimivan kunnianosoituksena kaikille 49 uhrille, jotka saivat surmansa Orlandon yökerhoammuskelussa. "The Greatest" oli julkaisun jälkeen kaupallinen menestys, sen päästyä singlelistan viiden parhaan joukkoon lähes kolmessakymmenessä eri valtiossa. Lisäksi se palkittiin lukuisilla levypalkinnoilla, sen myytyä muun muassa nelinkertaista platinaa Kanadassa, Italiassa ja Puolassa.

## Lähteet
Ntfombi

**Ntfombi** (s. 1950) (syntyjään **Ntfombi Tfwala**) on Swazimaan kuninkaan Mswati III:n äiti ja maan nykyinen ndlovukati eli kuningataräiti. Titteli tarkoittaa sananmukaisesti ”suuri nais-elefantti”. Swazimaassa kuningataräidin rooli on toimia kuninkaan vastapainona eikä hän saa olla syntyjään Dlamini-perheestä.. 

Kuningataräidin tarkkaa syntymäaikaa ei tiedetä, mutta sellaiseksi mainitaan usein vuosi 1950. 

Ntfombista tuli Swazimaan kuningataräiti vuonna 1986 poikansa kruunajaisten yhteydessä. Vuosina 1983–1986 hän toimi maansa sijaishallitsijana.

Ntfombi on yksi neljästä kuningattaresta, joiden kuvia Andy Warhol käytti vuoden 1985 *Hallitsevat kuningattaret* -teossarjassaan.  

## Lähteet
Saale-Holzland-Kreis

**Saale-Holzland-Kreis** () on piirikunta Saksan Thüringenin osavaltiossa. Piirikunnan pinta-ala on 815,24 neliökilometriä ja väkiluku 83 051 asukasta. Pääkaupunki on Eisenberg.

Paikallishallinnollisesti Saale-Holzland-Kreis kuuluu Itä-Thüringenin suunnittelualueeseen ja on osa *Planungsgemeinschaft Ostthüringen*iä. Nimensä se on saanut lävitseen virtaavalta Saalejoelta ja Thüringenin metsämaalta ().
Saale-Orla-Kreis

**Saale-Orla-Kreis** () on piirikunta Saksan Thüringenin osavaltion kaakkoisosassa. Piirikunnan pinta-ala on 1 151,3 neliökilometriä ja väkiluku 80 868 asukasta, joten Saale-Orla-Kreis on Wartburgkreisin ja Schmalkalden-Meiningenin jälkeen Thüringenin kolmanneksi suurin piirikunta. Pääkaupunki on Schleiz.

Paikallishallinnollisesti Saale-Orla-Kreis kuuluu Itä-Thüringenin suunnittelualueeseen ja on osa *Planungsgemeinschaft Ostthüringen*iä.
Billie Jean King Cup 2020–2021

**Billie Jean King Cup 2020–2021** on 58:s naisten maajoukkueiden välinen tennisturnaus. Billie Jean King Cupin finaaleissa (entinen nimitys maailmanlohko) pelaa 12 parasta joukkuetta. Hallitsevana mestarina turnaukseen lähtee Ranska. 

Finaalitapahtumassa on 12 joukkuetta, jotka pelaavat neljässä kolmen joukkueen lohkossa. Lohkojen voittajat selviytyvät välierävaiheeseen. Tapahtuma oli tarkoitus järjestää vuotta aiemmin huhtikuussa 2020, mutta koronaviruspandemian vuoksi se siirrettiin huhtikuulle 2021.

## Billie Jean King Cup -finaalit
12 maata osallistuu finaaleihin:
* Kaksi edellisen vuoden finalistia
* Yksi järjestäjämaa
* Yksi villi kortti
* Kahdeksan helmikuun 2020 karsintakierroksen voittajaa

### Lohkovaihe

T = tasapelit, O = ottelut, E = erät

### Välierävaihe

## Lähteet
* Details  

### Viitteet
Cheap Thrills (kappale)

**Cheap Thrills** on australialaisen laulaja-lauluntekijä Sian kappale. Sen julkaisi RCA Records hänen seitsemännen, ''This Is Acting'' -studioalbumin toisena singlenä 11. helmikuuta 2016. Kappaleen ovat sanoittaneet Sia ja Greg Kurstin, joista jälkimmäinen myös tuotti sen. Kappaleesta on toteutettu myös miksattu versio, jolla vierailee jamaikalaislaulaja Sean Paul. Miksattu versio sai ehdokkuuden Grammy-palkinnolle kategoriassa "Paras pop-duon esitys". "Cheap Thrills" on lajityypiltään synthpop ja dancehall kappale, joka sisältää "jatkuvan trooppisen biitin sekä elektropop-tyyliset synteettiset sävelet".

Kappale oli julkaisun jälkeen myyntimenestys, sen päästyä Yhdysvaltain Billboard Hot 100 -listan kärkeen joka teki siitä Sian kaikkien aikojen ensimmäisen kyseisen listan kärjen saavuttaneen kappaleen. Paulille tämä oli puolestaan ensimmäinen kyseisen listan kärjen saavuttanut kappale sitten vuonna 2006 julkaistun kappaleen "Temperature". Kappale saavutti myös Billboardin Mainstream Top 40 ja Radio Songs -listojen kärjet. Kappale menestyi hyvin myös muualla maailmassa, sen päästyä singlelistan kärkeen Belgiassa (Vallonia), Espanjassa, Irlannissa, Israelissa, Italiassa, Kanadassa, Luxemburgissa, Meksikossa, Portugalissa, Ranskassa, Romaniassa, Ruotsissa, Saksassa, Skotlannissa, Slovakiassa, Sloveniassa, ranskankielisessä Sveitsissä ja Tšekissä, jonka lisäksi se sijoittui listan kymmenen parhaan joukkoon Alankomaissa, Australiassa, Belgiassa (Flanderi), Ecuadorissa, Guatemalassa, Islannissa, Isossa-Britanniassa, Kolumbiassa, Libanonissa, Norjassa, Puolassa, Suomessa, Sveitsissä, Tanskassa, Uudessa-Seelannissa ja Venäjällä. Isossa-Britanniassa kappaleen paras saavutus oli Britannian singlelistan toinen sija.

"Cheap Thrillsin" sanoittajat Sia ja Kurstin voittivat vuoden 2018 APRA Music Awardsissa palkinnon kategoriassa "Eniten ulkomailla soittoa saanut australialainen kappale". Se voitti uudelleen palkinnon samassa kategoriassa vuoden 2019 APRA Music Awardsissa.

## Lähteet
Saalfeld-Rudolstadt

**Saalfeld-Rudolstadtin piirikunta** () on piirikunta Saksan Thüringenin osavaltion eteläosassa. Piirikunnan pinta-ala on 1 036,03 neliökilometriä ja väkiluku 104 142 asukasta. Pääkaupunki on Saalfeld/Saale.

Vastoin maantieteellistä sijaintiaan Saalfeld-Rudolstadtin piirikunta kuuluu Itä-Thüringenin suunnittelualueeseen.
Schmalkalden-Meiningen

**Schmalkalden-Meiningenin piirikunta** () on piirikunta Saksan Thüringenin osavaltion lounaisosassa Frankenissa. Piirikunnan pinta-ala on 1 251,2 neliökilometriä ja väkiluku 125 646 asukasta. Pääkaupunki ja samalla suurin kaupunki on Meiningen.

Paikallishallinnollisesti piirikunta kuuluu Lounais-Thüringenin suunnittelualueeseen.
Sömmerda (piirikunta)

**Sömmerdan piirikunta** () on piirikunta Saksan Thüringenin osavaltion koillisosassa. Piirikunnan pinta-ala on 1 806,86 neliökilometriä ja väkiluku 69 655 asukasta. Pääkaupunki ja samalla suurin kaupunki on Sömmerda.
Sonneberg (piirikunta)

**Sonnebergin piirikunta** () on piirikunta Saksan Thüringenin osavaltion eteläosassa Frankenissa. Piirikunnan pinta-ala on 433,61 neliökilometriä ja väkiluku 58 410 asukasta, joten piirikunta on sekä pinta-alaltaan että asukasluvultaan pienin Thüringenin piirikunnista. Sitä ympäröiviä alueita ovat pohjoisessa ja koillisessa *Sonneberger Oberland*in Saalfeld-Rudolstadtin ja Kronachin piirikunnat, *Sonneberger Unterland*in Kronachin ja Coburgin sekä *Sonneberger Hinterland*issa Coburgin ja Hildburghausenin piirikunnat. Paikallishallinnollisesti piirikunta kuuluu Lounais-Thüringenin suunnittelualueeseen ja on osa *Planungsgemeinschaft Südwestthüringen*iä. Piirikunnan pääkaupunki on Sonneberg.

Piirikunnan hallintoneuvosto äänesti 12. joulukuuta 2013 yksimielisesti liittymisestä Nürnbergin metropolialueeseen. Huhtikuussa 2014 Bambergissa toimiva metropolialueen neuvosto hyväksyi päätöksen ja piirikunnasta tuli osa metropolialuetta 2. huhtikuuta.
Weil am Rhein

**Weil am Rhein** on kaupunki Lörrachin piirikunnassa Baden-Württembergin osavaltiossa Saksan lounaisimmassa kolkassa. Sillä on pitkä historia rautatieläisten kaupunkina. Weil am Rheinin lounainen rajapiste keskellä Reiniä sveitsiläisen Baselin ja ranskalaisen Huninguen kanssa on myös Ranskan, Saksan ja Sveitsin yhteinen rajapiste. Weil am Rheinissa oli kesäkuun 2022 lopussa 30&nbsp;615 asukasta. Kaupunki kuuluu Baselin metropolialueeseen.

## Maantiede
Weil am Rhein sijaitsee Reinin yläjuoksun laaksossa. Reinin uoma kääntyy kaupungin lounaispuolella kohti pohjoista. Piirikunnan pääkaupunki Lörrach sijaitsee välittömästi Weil am Rheinin itäpuolella. Weil am Rheinin etäisyys Baselin keskustasta on noin 5 kilometriä koilliseen. Weil am Rheinin koillispuolella on laaja Schwarzwaldin vuoristoalue.

Weil am Rheinin kantakaupunki sijaitsee kaupungin eteläosassa. Haltingen oli aiemmin itsenäinen kunta Weilin pohjoispuolella, nykyisin se on Weil am Rheinin toiseksi suurin kaupunginosa. Märkt luoteessa ja Ötlingen koillisessa olivat niin ikään aiemmin itsenäisiä kuntia.

## Historia
Vanhin kirjallinen maininta Weil am Rheinista on helmikuulta 786. Nimi Weil lienee roomalaista alkuperää. Keskiaikana nimi haki muotoaan, vuonna 1344 kirjoitettiin Wil am Schlipfe ja vähitellen päädyttiin nykymuotoon Weil. Paikkakunta oli vuosisatojen ajan maalaiskylä, jonka ilmasto oli ja on edelleen erityisen suotuisa viininviljelylle. Weilin kehitys kaupungiksi alkoi 1800-luvulla, asiaa edisti paikkakunnan erinomainen liikenteellinen sijainti. Rautatieverkkoon Weil liitettiin 1855.

Ensimmäisen maailmansodan jälkeen Weil oli kasvanut teollisuus- ja rautatieläiskaupungiksi, sinne oli asettunut muun muassa sveitsiläistä tekstiiliteollisuutta. Elokuussa 1929 Weil kohotettiin kaupungiksi ja se sai viralliseksi nimekseen Weil am Rhein. Toinen maailmansota pysäytti kaupungin kehityksen, mutta sodan jälkeen väkiluku kasvoi nopeasti. Weil am Rheiniin muutti runsaasti pakolaisia. 1970-luvulla kaupunkiin liitettiin Ötlingen, Haltingen ja Märkt.

Haltingenista on ensimmäinen maininta vuodelta 767 muodossa Haholtinga. Märkt mainitaan 1169 muodossa Matro ja Ötlingen 1064 muodossa Ottlinchoven.

## Talous ja liikenne

Rautatie- ja vesiliikenne ovat Weil am Rheinin keskeisiä elinkeinoja. Vähittäiskauppa ja matkailu ovat niin ikään tärkeitä. Julkisista palveluista mainittakoon kaupunginkirjasto Stadtbibliothek Weil am Rhein. Sveitsiläisellä huonekaluvalmistaja Vitralla on Weil am Rheinissa toimipiste Vitra Campus.

Weil am Rheinin rautatieasema sijaitsee rataosuudella Mannheim–Basel. Kaupunki kuuluu myös Baselin lähijunaliikenteen piiriin. Saksan keskiosasta alkava moottoritie BAB 5 päättyy Weil am Rheiniin, mistä tielinja jatkuu Sveitsin moottoritienä A2 ja kulkee kohti Italiaa. Länteen vie autoroute A 36. Weil am Rheinin pohjoispuolitse kulkee BAB 98. Laudenbachista Baden-Württembergin pohjoisosasta alkava 500 kilometriä pitkä Badische Weinstraße päättyy Weil am Rheiniin.

## Lähteet

## Aiheesta muualla

*Kaupungin verkkosivut 
*Weil am Rhein, Baden-Württemberg, Saksa — Sunrise, Sunset and Daylength
Hide Away

**Hide Away** on yhdysvaltalaislaulaja Dayan debyyttisingle. Se julkaistiin hänen taiteilijanimeään kantavalta EP-levyltä ja Sit Still, Look Pretty -debyyttistudioalbumilta 22. huhtikuuta 2015. Kappaleen ovat sanoittaneet Brett McLaughlin, Britten Newbill, Grace Tandon, Gino Barletta ja Scott Bruzenak, joista kaksi viimeisintä myös tuottivat sen.

”Hide Away” pääsi parhaimmillaan Yhdysvaltain Billboard Hot 100 -listan sijalle 23. Kappale pääsi listoille myös monissa muissa valtioissa kuten Alankomaissa, Australiassa, Italiassa, Norjassa, Ruotsissa, Saksassa ja Sveitsissä. Elokuussa 2016 kappale oli myynyt Yhdysvalloissa kaksinkertaista platinaa kahdella miljoonalla myydyllä kopiolla. Suomessa kappaleen paras listasijoitus on radiolistan sija 99.

## Lähteet
Sit Still, Look Pretty

**Sit Still, Look Pretty** on yhdysvaltalaislaulaja Dayan kappale. Se julkaistiin hänen taiteilijanimeä kantavan EP-levyn sekä kappaleen nimeä kantavan debyyttistudioalbumin toisena singlenä 29. maaliskuuta 2016. Kappaleen ovat sanoittaneet Gino Barletta, Mike Campbell sekä Britten Newbill ja sen tuotannosta vastasi Scott Bruzenak. Sanoiltaan kappale kertoo naisten vaikutusmahdollisuuksien lisäämisestä.

”Sit Still, Look Pretty” pääsi ensimmäisellä listaviikollaan Yhdysvaltain Billboard Hot 100 -listan sijalle 100, josta se nousi lopulta sijalle 28. Kappale on päässyt listoille myös Belgiassa, Kanadassa, Slovakiassa ja Tšekissä. Yhdysvalloissa kappale on myynyt kaksinkertaista platinaa kahdella miljoonalla myydyllä kopiolla. Kappalelle on toteutettu myös sekä lyriikkavideo että virallinen musiikkivideo, jotka julkaistiin 6. maaliskuuta ja 9. syyskuuta 2016. Video oli ehdolla *Ardylle* vuoden 2017 Radio Disney Music Awardsissa kategoriassa ”Vuoden paras kappale”.

## Lähteet
Gustaf Manninen

**Gustaf Manninen** (6. syyskuuta 1866 Hauho – 26. tammikuuta 1947 Pori) oli suomalainen valtiopäivämies ja sortokausien aktivisti. Manninen oli myös Porin kaupunginvaltuuston jäsen vuosina 1905–1911 ja 1918–1920.

## Elämä
### Työura
Manninen syntyi Hauholla, josta hän 11-vuotiaana muutti perheensä mukana Poriin. Manninen työskenteli eri työläisammateissa ja myöhemmin varaston- ja myymälänhoitajana muun muassa Porin konepajalla, Pihlavan osuuskaupassa sekä Osuusliike Kansassa. 1910-luvun elintarvikesäännöstelyn aikana hän toimi Porin kaupungin lihakaupan johtajana, kunnes vuonna 1920 siirtyi Porin tiilitehtaan johtajaksi, josta tehtävästä jäi eläkkeelle 1940-luvulla.

### Politiikassa
Manninen liittyi Porin työväenyhdistykseen 1895 yhdessä muun muassa puuseppä Vilho Laineen kanssa. Yhdistys oli tuolloin vielä porvarillinen, ja siihen liittyneiden työläisten tavoitteena olikin ottaa wrightiläinen yhdistys työväestön haltuun. Vuonna 1899 Manninen nousi jo työväenyhdistyksen johtokuntaan ja lopullisesti valtaus onnistui keväällä 1903. Sortovuosien aikana Manninen oli passiivisen vastarinnan johtohenkilöitä Porissa. Vuonna 1903 hän oli toimintansa vuoksi lyhyen aikaa vangittuna Turun linnan vankilassa.

Manninen valittiin porvarissäädyssä Porin valtiopäiväedustajaksi 1905–1906, yhdessä Mikko Latvan ja F. A. Juseliuksen kanssa. Ruotsalaismielisten ja nuorsuomalaisten yhteisenä ehdokkaana ollut Manninen sai vaalissa eniten ääniä. Hän oli tuolloin sosialidemokraattisen puolueen jäsen, ja lähti ehdolle ilman Porin työväenyhdistyksen lupaa. Tämän vuoksi johtokunta katsoi Mannisen eronneen yhdistyksen sekä samalla myös puolueen jäsenyydestä.

Manninen oli aktiivisesti mukana myös muussa yhdistystoiminnassa, kuten raittiusliike Alphassa sekä Porin VPK:ssa.

## Lähteet
Juliana Hyrri

**Juliana Hyrri** (s. 1989 Kohtla-Järve, Viron SNT, Neuvostoliitto) on suomalainen kuva- ja sarjakuvataiteilija.

## Elämä
Hyrri syntyi Virossa ja muutti nelivuotiaana perheensä kanssa Suomeen. Hän valmistui vuonna 2011 Hyvinkään taidekoulusta kuva-artesaaniksi. Hyrri valmistui Aalto-yliopiston taiteiden ja suunnittelun korkeakoulusta kandidaatiksi 2016 ja maisteriksi 2020. Hän alkoi opiskella sarjakuvaa sivuaineena yliopistossa 2016. Aiemmin Hyrri oli keskittynyt maalaustaiteeseen ja tehnyt kandidaatintutkintonsa taidekasvatuksesta.

Hyrri voitti 2017 Oulun sarjakuvaseuran Oulun pohjoismaisen sarjakuvakilpailun ensimmäisen palkinnon. Seuraavana vuonna hän sijoittui kilpailussa toiseksi. Hyrrin sarjakuvia ilmestyi vuosina 2017–2018 kolmessa antologiassa: Suuren Kurpitsan *Rikkinäisen mielen kuvat* -antologiassa oli sarjakuva ”Kai mä hengitän”, Boomknigan ja Suomen sarjakuvaseuran julkaisemassa *Neighbours*-antologiassa sarjakuva ”Never Come Back” ja Zum Teufelin julkaisemassa *101 sarjakuvaa Suomesta* -antologiassa sarjakuva ”Pilvissä”.

Hyrrin esikoisteos oli Suuren kurpitsan julkaisema *Satakieli joka ei laulanut* (2019). Samana vuonna hän kuvitti Pauli Kallion käsikirjoittaman lastenkuvakirjan *Kalle, pallo ja sello*. Vuonna 2020 Hyrrille myönnettiin esikoisteoksestaan Suomen arvostelijain liiton jakama Kritiikin Kannukset -palkinto.

Hyrri kuvitti 2021 toisenkin Pauli Kallion kuvakirjan *Kalle, Kaneli ja kipsi*, ja toisen oman teoksensa hän julkaisi 2022. *Päivänkakkarameri* on esikoisteoksen tavoin lapsen maailmaan sijoittuva sarjakuvakirja.

## Teoksia
* 
* 

## Julkisia teoksia

* Vuoden päivät, Hippoksen ratikkapysäkki, Tampere 2021

## Lähteet

## Aiheesta muualla
* Juliana Hyrrin verkkosivut
* Juliana Hyrri taiteilijamatrikkelissa